Diari Oficial de la Generalitat Valenciana


Sumari del DOGV 9618, del 15-06-2023 (2023/6658)

RESOLUCIÓ de 6 de juny de 2023, del conseller de Sanitat Universal i Salut Pública, per la qual es modifica la Resolució de 14 de juny de 2022, del conseller de Sanitat Universal i Salut Pública, per la qual es creen i regulen, com a grups de treball, la comissió interdisciplinària supradepartamental i els comités interdisciplinaris interdepartamentals, per a la implantació, seguiment i avaluació de la nova estratègia en salut cardiovascular del Sistema Nacional de Salut a la Comunitat Valenciana.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9618

Data del DOGV
:   15-06-2023

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2023/6658


Data del document
:   06-06-2023

Organisme emissor
:   Conselleria de Sanitat Universal i Salut Pública

Tipus de document
:   Resolució

Anàlisi jurídica

 Descriptors 

:   * Conselleria de Sanitat Universal i Salut Pública
    * administració regional
    * política sanitària
    * organització administrativa
    * legislació

RESOLUCIÓ de 6 de juny de 2023, del conseller de Sanitat Universal i Salut Pública, per la qual es modifica la Resolució de 14 de juny de 2022, del conseller de Sanitat Universal i Salut Pública, per la qual es creen i regulen, com a grups de treball, la comissió interdisciplinària supradepartamental i els comités interdisciplinaris interdepartamentals, per a la implantació, seguiment i avaluació de la nova estratègia en salut cardiovascular del Sistema Nacional de Salut a la Comunitat Valenciana. [2023/6658]  
Amb data 22 de juny de 2022, es va publicar en el DOGV la Resolució de 14 de juny de 2022, del conseller de Sanitat Universal i Salut Pública, per la qual es creen i regulen, com a grups de treball, la comissió interdisciplinària supradepartamental i els comités interdisciplinaris interdepartamentals, per a la implantació, seguiment i avaluació de la nova estratègia en salut cardiovascular del Sistema Nacional de Salut a la Comunitat Valenciana, que és necessari modificar.  
La resolució esmentada es va publicar a la vista del document esborrany de l'Estratègia en Salut Cardiovascular del Sistema Nacional de Salut (ESCAV), de manera que, tant la composició dels comités, com de la comissió, integrava professionals amb perfils alineats amb els eixos vertebradors de l'ESCAV.  
Posteriorment a la publicació d'aquesta resolució, es va publicar el document definitiu de l'ESCAV, que integra entre els objectius dels eixos vertebradors noves actuacions a implementar corresponents a nous perfils professionals.  
Tot això fa necessària una modificació de l'actual composició de la comissió interdisciplinària supradepartamental per a adequar-la a l'Estratègia en Salut Cardiovascular del Sistema Nacional de Salut.  
En virtut de les competències que m'atribueix el Decret 105/2019, de 5 de juliol, del Consell, pel qual s'estableix l'estructura orgànica bàsica de la Presidència i de les conselleries de la Generalitat, modificat pel Decret 184/2020, de 13 de novembre; el Decret 185/2020, de 16 de novembre, de 2020, del Consell, d'aprovació del Reglament orgànic i funcional de la Conselleria de Sanitat Universal i Salut Pública, i l'Ordre 3/2022, de 22 d'abril, de la Conselleria de Sanitat Universal i Salut Pública, pel qual es desplega el Decret 185/2020, de 16 de novembre, del Consell, d'aprovació del Reglament orgànic i funcional de la Conselleria de Sanitat Universal i Salut Pública, resolc:  
  
  
Primer  
Es modifica el punt i) de l'apartat 3 del resolc tercer, que queda redactat de la manera següent:  
«k) Les persones que propose aquesta comissió, i siguen nomenades, per a aquelles situacions que ho requerisquen, en qualitat d'expertes.»  
  
Segon  
S'afigen els punts i) i j), a l'apartat 3 del resolc tercer, que queden redactats de la manera següent:  
«i) La persona titular de la de la subdirecció general amb competències en matèria de qualitat i seguretat del pacient o la persona de la seua subdirecció en qui delegue amb rang de cap de servei.»  
«j) La persona titular de la de la subdirecció general amb competències en matèria de sistemes i tecnologies de la informació o la persona de la seua subdirecció en qui delegue amb rang de cap de servei.»  
  
Tercer  
La present resolució serà aplicable l'endemà de la publicació en el Diari Oficial de la Generalitat Valenciana.  
  
València, 6 de juny de 2023.- El conseller de Sanitat Universal i Salut Pública: Miguel Mínguez Pérez.